"કોઇ તગડા ધુતારાને ઓચિંતું સત ચડે છે અને કયાંક આશ્રમ સ્થપાઇ જાય છે. જમીનના ઝઘડામાં ખાનગી ગોળીબાર થાય છે. ‘આશ્રમ’ શબ્દ જ અઢળક નાણાં ખેંચી લાવે છે. નાણાં સાથે આપોઆપ કેટલીક મૂર્ખ શિષ્યાઓ ચાલી આવે છે. આશ્રમનું ભોંયરું રહસ્યમય શંòગારનું ઉપસ્થાન બની રહે છે. વિચારહીનતાનો મહોત્સવ જામે ત્યારે સ્વામી ધુતારાનંદજીનો જયજયકાર વધી પડે છે. ધીરે ધીરે કેટલીક દાઢીમૂલક અને લંગોટમૂલક હરકતો શરૂ થાય છે. સ્ત્રીઓનું શોષણ સ્ત્રીઓની પૂરી સંમતિથી થતું રહે છે. ફળિયાનું અંધારું પણ આશ્રમના અજવાળા કરતાં સ્ત્રીઓ માટે વધારે સલામત હોય છે."